[Samsung Galaxy Ace 4] Nikiz:
Sori näin myöhäinen vastaus. En tätä ketjua seuraile muutenkuin satunnaisesti.

Helpoin tapa rootata on asentaa custom recovery ja flashata sen kautta SuperUser-paketti.. En oo löytänyt mitään "parin klikkauksen" tapaa, mikä tällä puhelimella toimisi. Kannattaa kuitenkin ottaa huomioon, että menetät takuun roottauksen jälkeen.

Custom recoveryn asennus:

Lataa jostain Odin-ohjelma. Versio 3.10 ainakin toimii. Googlaa Odin 3.10 ja valitse ensimmäinen linkki.

Lataa täältä tuo Odin-paketti: (Odin-package) http://xdaforums.com/ace-4/development/recovery-cwm-based-recovery-6-0-5-1-t2987827

Sammuta puhelin ja käynnistä uudelleen painamalla alas-, koti- ja virtanäppäintä yhtäaikaa. Siihen pitäisi ilmestyä varmistusruutu. Yhdistä USB-kaapeli tietokoneeseen ja paina ylä-näppäintä.

Avaa Odin tietokoneella, valitse tuo .tar.md5-tiedosto minkä latasit PDA/AP-kohtaan. Varmista, että "Option"-kohdassa on pelkästään "Auto reboot" ja "F. Reset Time" valittuna.

Sitten painat vain "Start"-nappia ja se asentaa tuon custom recoveryn. Puhelimen pitäisi käynnistyä uudelleen recovery-tilaan, kun se on valmis.

Roottaus:

Lataa tämä puhelimen muistikortille: https://download.chainfire.eu/345/SuperSU/UPDATE-SuperSU-v1.51.zip?retrieve_file=1

Käynnistä puhelin uudelleen recovery-tilaan painamalla ylös-, koti ja virtanäppäintä yhtäaikaa.

Recovery-tilassa voi liikkua painalamma äänenvoimakkuus-näppäimiä ja valita painamalla virtanäppäintä. Takaisin pääsee normaalisti painamalla takaisin-näppäintä.

Valitse "Install zip", "Install from /storage/extSdCard" (Jos latasit irroitettavalle kortille) ja valitset ladatun .zip-tiedoston. Se kysyy varmistusta ja valitset "Yes".

Sitten kun se on valmis, painat vain takaisin-näppäintä valitset "Reboot system now", niin puhelin käynnistyy uudelleen.

Tuo CyanogenMod 11 on vielä hieman keskeneräinen. Esimerkiksi Facebookissa ja joissain muissakin ohjelmissa ei toimi videot (Youtube tosin toimii), etukameran videokuvaus ei toimi ja muita "pikkuvikoja".

Löydät sen täältä: http://xdaforums.com/ace-4/development/rom-cyanogenmod-11-galaxy-trend-2-t3189325

Lataukset löytyy "Latest builds can be downloaded here"-linkistä ja valitsemalla uusimman version.

Sen asennus tapahtuu samalla periaatteella kuin roottaus, mutta puhelimen tiedot pitää tyhjentää ennen sitä.. Kannattaa varmuuskopioida alkuperäinen Android valitsemalla "backup and restore", "backup to /storage/extSdCard". Tässä menee muutama minuutti. Jos haluaa vaihtaa takaisin alkuperäiseen Androidiin, valitse "backup and restore", "restore from /storage/extSdCard" ja valitse varmuuskopio.

Tietojen tyhjäys tapahtuu "wipe data/factory reset"-kohdasta.

CyanogenModia ei tarvitse rootata, sen saa käyttöön Asetukset -> Superuser-kohdasta. En muista pitikö kehittäjävaihtoehot olla käytössä, mutta ne saa käyttöön Asetukset -> Tietoja puhelimesta ja napauttamalla muutaman kerran "Ohjelmistoversion numero"-kohtaa.

Play-kauppaa tuossa ei ole valmiina mukana, niin se pitää ladata täältä: http://opengapps.org/

Valitset vain ARM ja 4.4. Kannattaa valita Micro-paketti ja asentaa muut ohjelmat Play-kaupasta. (Youtube, Google Maps, yms.) Nuo isommat ei yleensä mahdu muistiin kun päivittää CyanogenModia, niin ne joutuu asentamaan uudelleen.

Tuon OpenGapps-paketin asentaminen tapahtuu myös samalla periaatteella kuin roottaus.

Eiköhän näillä pääse alkuun.. :D Pitäisi tehdä selkeämmät ohjeet kuvilla, jos vain joskus jaksaisi.